b'\n_START_ARTICLE_\nMeli\xc5\xa1\xc4\x8de\n_START_PARAGRAPH_\nMeli\xc5\xa1\xc4\x8de je nasipali\xc5\xa1\xc4\x8de oz. kru\xc5\xa1i\xc5\xa1\xc4\x8de ob vzno\xc5\xbeju skalne stene ali strmega pobo\xc4\x8dja. Je z vegetacijo prete\xc5\xbeno neporaslo pobo\xc4\x8dje z nakloni 25\xc2\xb0 do 40\xc2\xb0 in je opredeljeno kot poseben habitatni tip. Nastane s kopi\xc4\x8denjem kamnitega drobirja, ki zaradi mehani\xc4\x8dnega preperevanja kamnin in nestabilnega zemlji\xc5\xa1\xc4\x8da pada s sten. Na meli\xc5\xa1\xc4\x8da vplivajo podnebni elementi, sestava kamnin, vpad skladov in voda; meli\xc5\xa1\xc4\x8da pa vplivajo na vodne razmere v njih samih in v celotnih pore\xc4\x8djih.\n_START_SECTION_\nNastanek in razvoj meli\xc5\xa1\xc4\x8d\n_START_PARAGRAPH_\nKjer je velika stenovitost, so ugodni pogoji za nastanek meli\xc5\xa1\xc4\x8d, kjer pa je majhna, so pogoji slabi ali pa jih sploh ni. Nagnjenost pobo\xc4\x8dja mora biti tak\xc5\xa1na, da se na njem zadr\xc5\xbei gru\xc5\xa1\xc4\x8dnati material. Naklon meli\xc5\xa1\xc4\x8da je odvisen od naklona podlage, na katero se odlaga gradivo. _NEWLINE_Na kamnine delujeta tako fizikalno in kemi\xc4\x8dno preperevanje in se medsebojno dopolnjujeta.\n_START_SECTION_\nKemi\xc4\x8dno preperevanje\n_START_PARAGRAPH_\nNa karbonatni gru\xc5\xa1\xc4\x8d vpliva kemi\xc4\x8dno raztapljanje (korozija) in odplavljanje karbonatov.\n_START_SECTION_\n\xc5\xbdivalstvo\n_START_PARAGRAPH_\nOd ve\xc4\x8djih \xc5\xbeivali najdemo na meli\xc5\xa1\xc4\x8dih gamse, kozoroge ...'